Jakob Michelsen

Jakob Saldern Stein Michelsen (født 30. september 1980 i Tønder) er en dansk fodboldtræner som er cheftræner i Hamarkameratene.  Han har været cheftræner i Odense Boldklub, som han førte til mesterskabsslutspillet for første gang i 8 sæsoner. Inden da var han træner i Hammarby IF og i SønderjyskE, hvortil han kom i sommeren 2015 fra Skive IK.

Jakob Michelsen var manden bag SønderjyskE sølvmedaljer i sæsonen 2015-16 og klubbens europæiske eventyr i sæsonen 2016-17. Han blev kåret til årets træner i Danmark i 2015. Michelsen startede som fodboldtræner allerede som 14 år, er uddannet skolelærer og har UEFA Pro-trænerlicens. Michelsen stammer oprindeligt fra Tønder i Sønderjylland, sidenhen har han været i Tanzania og bor nu i Aarhus med sin kone.

Karriere 
Michelsen arbejdede som ungdomstræner i Tønder SF og Kolding FC, hvor han havde så stor succes at han blev træner i IK Skovbakken, hvor han begyndte som træner for U/17-pigeholdet, men både blev træner for dame- og herreseniorholdet, grundet sit gode arbejde. Jakob Michelsen vandt DM guld med U17 pigeholdet og rykkede herreholdet op i 2. division

I januar 2011 førte det til en kontrakt i den danske 1. division, hvor han blev cheftræner for oprykkerne fra Hobro IK og var med til at starte den succes, der senere gjorde at Hobro etablerede sig i 1. division og sidenhen er rykket op i Superligaen, med et deltidprofessionelt setup. Halvandet år senere rejste han til Tanzania for at blive ungdomslandstræner samt assistenttræner for landstræner Kim Poulsen.

I marts 2014 afløste han Claus Madsen som cheftræner for Skive IK. Her rykkede han 2. divisionsholdet op i 1. divison, hvor Skive Ik undervejs slog en danmarksrekord med 18 sejre i træk. Hvorefter han på ingen tid fik det deltidsprofessionelle hold, som var spået til at rykke ned fra 1. division igen, til at være et solidt midterhold i 1. division. Derfor fornyede han også kontrakten i januar 2015, med en klausul i kontrakten, der gjorde at han kunne forlade klubben, hvis en anden klub betalte et beløb på imellem 100.000 og 125.000 kroner.

Han blev i april 2015 træner i Sønderjyske, da SønderjyskE købte ham fri af kontrakten i Skive IK for i omegnen af 125.000 kroner i 2015. I sit første halve år vandt han med SønderjyskE 10 sejre i Superligaen, og efter 22 spilerunder ved uddeling af TV-penge lå klubben på en 2. plads, bl.a. i kraft af to hjemmesejre imod Brøndby IF og FC Midtjylland. Klubben endte også på 2. pladsen, og klubben kvalificerede sig også til europæisk fodbold for første gang i Sønderjylland. Han blev kåret som årets træner i Danmark 2015 ved DBU's prisuddelingsshow Dansk Fodbold Award i Tap 1 i København for sine præstationer med SønderjyskE i det sidste halvår af 2015. Han var i et kandidatfelt med Jess Thorup, Glen Riddersholm og Lars Søndergaard.

I november 2016 blev det annonceret, at den svenske storklub Hammarby IF i Allsvenskan havde købt Michelsen ud af kontrakten med SønderjyskE fra 1. januar 2017. Hammarby endte i Michelsens første sæson på en 9. plads, klubbens bedste placering i 9 år. Michelsen blev fyret den 4. januar 2018 efter uenighed om visionerne for fremtiden.

Den 29. maj 2018 blev det offentliggjort, at Michelsen var ny træner i Odense Boldklub. Han skrev under på en treårig aftale gældende frem til juni 2021. Efter skuffende resultater for OB oplyste klubben den 15. marts 2021, at samarbejdet med Michelsen var ophørt med omgående virkning.

Referencer

Eksterne henvisninger 
 

Fodboldtrænere fra Danmark
Fodboldtrænere fra Hobro IK
Fodboldtrænere fra Skive IK
Fodboldtrænere fra SønderjyskE
Fodboldtrænere fra Hammarby IF
Fodboldtrænere fra Odense Boldklub